යාපනය,පන්නෙයි මණ්ඩතිව් දූපත වෙත පාසල් දරුවන් ගමන්ගත් බෝට්ටුවක් පෙරළීමෙන් මියගිය පාසල් දරුවන් හය දෙනාගේ මරණයන්ට අදාළ පශ්චාත් මරණ පරීක්ෂණ පැවැත්වීමෙන් අනතුරුව මියගිය පිරිසගේ සිරුරු අද(29) දහවල් ඥාතීන් වෙත භාරදෙනු ලැබුවා.පශ්චාත් මරණ පරීක්ෂණයේදී අනාවරණය වූයේ දියේ ගිලීමෙන් අදාළ දරුවන්ගේ මරණය සිදුවී ඇති බවයි.යාපනය පොලිසිය පැවසූවේ අධ්‍යයන පොදු සහතික පත්‍ර උසස් පෙළ විභාගය වෙනුවෙන් පෙනී සිටි දරුවන් පිරිසක් අදාළ දූපත වෙත බෝට්ටුවකින් ගමන් කිරීමේදී බෝට්ටුව පෙරළි ගොස් දියේ ගිලී දරුවන් ජීවිතක්ෂයට පත්වූ බවයි.බෝට්ටුවෙහි දරුවන් හත් දෙනෙකු ගමන් කොට ඇති අතර,හය දෙනෙකුගේ සිරුරු සොයාගෙන ඇති බවත්,අනෙක් දරුවා පීනාගෙන පැමිණ ඇති බවත් පොලිසිය පවසනවා.